b'\n_START_ARTICLE_\nMitralier\xc4\x83 \xe2\x80\x9eColt\xe2\x80\x93Browning\xe2\x80\x9d, model 1895\n_START_SECTION_\nPrincipii constructive\n_START_PARAGRAPH_\nMitraliera Colt-Browning era o arm\xc4\x83 bazat\xc4\x83 pe principiul recuper\xc4\x83rii energiei de recul a gazelor arse, r\xc4\x83cit\xc4\x83 cu aer. Avea \xc8\x9beav\xc4\x83 ghintuit\xc4\x83, z\xc4\x83vor\xc3\xa2t\xc4\x83 cu port-\xc3\xaenchiz\xc4\x83tor mobil \xc8\x99i \xc3\xaenchiz\xc4\x83tor rotativ. C\xc4\x83ma\xc8\x99a \xc8\x9bevii era groas\xc4\x83 \xc8\x99i prev\xc4\x83zut\xc4\x83 cu stria\xc8\x9bii pentru m\xc4\x83rirea suprafe\xc8\x9bei de r\xc4\x83cire \xc8\x99i prevenirea supra-\xc3\xaenc\xc4\x83lzirii.  Sistemul de alimentare era automat, cu \xc3\xaenc\xc4\x83rcarea cartu\xc8\x99elor dintr-o band\xc4\x83. Evacuarea tuburilor trase se f\xc4\x83cea printr-un orificiu din cutia culatei, cu ajutorul unui mecanism extractor cu ghear\xc4\x83. Mitraliera era montat\xc4\x83 pe un suport pivotant sus\xc8\x9binut de un trepied.'